gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5039, del 30-06-2005 (2005/7618)

Informació pública del projecte de modificació puntual del Pla General d'Ordenació Urbana de València en l'àmbit dels carrers Juan Calatrava, Les Penyetes i Pintor Orrente, al barri de Benimàmet.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7618


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del Pla General d'Ordenació Urbana de València en l'àmbit dels carrers Juan Calatrava, Les Penyetes i Pintor Orrente, al barri de Benimàmet. [2005/F7618]
  
El Ple de l'ajuntament, en la sessió del dia 27 de maig de 2005, va adoptar l'acord següent:
  
«Vist el projecte de modificació puntual del Pla General d'Ordenació Urbana; en virtut del que s'establix en l'article 38.2 de la Llei 6/1994, Reguladora de l'Activitat Urbanística, i restants preceptes concordants; vist l'informe del Servici de Planejament; i previ dictamen de la Comissió d'Habitatge, Grans Projectes i Urbanisme, s'acorda:
  
1r. Sotmetre a informació pública pel termini d'un mes, amb l'efecte suspensiu de llicències de l'article 57 de la Llei 6/1994, Reguladora de l'Activitat Urbanística, i restants preceptes concordants, el projecte de modificació puntual del Pla General d'Ordenació Urbana en l'àmbit dels carrers Juan Calatrava, Les Penyetes i Pintor Orrente, al barri de Benimàmet, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat.»
  
I de conformitat amb el que s'establix en l'article 38.2.A) de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions durant el termini d'un mes, a comptar des de l'endemà de la publicació del present acord en els diaris corresponents. L'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 4967, del 16-03-2005 (2005/2259)

Juí d'adopció número 1475/2004. Cèdula de notificació.
------------------------------------------------------

### Dades del document

Número de DOGV
:   4967

Data del DOGV
:   16-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/2259


Organisme emissor
:   Jutjat de Primera Instància Número 8 de València

Tipus de document
:   Anunci

Juí d'adopció número 1475/2004. Cèdula de notificació. [2005/F2259]
  
Procediment: adopció 1475/2004.
  
Juí: adopció 1475/2004.
  
Part demandant: C.B.S.
  
Sobre: adopcions.
  
En el juí esmentat, s'ha dictat la resolució que té el text literal següent:
  
S'acorda l'adopció del menor Jorge Antonio Boncheva, per les persones proposades per l'entitat pública, amb els efectes civils legalment establits.
  
Una vegada siga ferma esta resolució, lliureu-ne testimoni per a la inscripció en el Registre Civil on conste inscrit el naixement de l'adoptand.
  
Notifiqueu la present resolució a les parts interessades i comparegudes, així com al Ministeri Fiscal, tot això sense fer especial imposició de les costes de l'expedient.
  
Contra esta resolució es pot interposar un recurs d'apel·lació en un sol efecte en el termini de cinc dies des de la notificació davant d'este jutjat perquè el resolga l'Audiència Provincial de València.
  
Ho mana i firma Juan Luis Beneyto Feliú, magistrat jutge del Jutjat de Primera Instància número 8; en done fe.
  
Atés el desconeixement de l'actual domicili o residència de la part demandada, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la interlocutòria de 16 de febrer de 2005 a Mariela Nitkova Boncheva.
Diari Oficial de la Generalitat Valenciana


Sumari del DOGV 5039, del 30-06-2005 (2005/6987)

Judici verbal de desnonament número 156/2004. Cèdula de notificació.
--------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6987


Organisme emissor
:   Jutjat de Primera Instància Número 3 de Massamagrell

Tipus de document
:   Anunci

Judici verbal de desnonament número 156/2004. Cèdula de notificació. [2005/M6987]
  
Part demandant: Constantina Martínez Martínez.
  
Part demandada: Ramón Peris París.
  
María Carmen Rausell Rausell, secretària judicial del Jutjat de Primera Instància i Instrucció número 3 de Massamagrell i el seu partit judicial, faig saber:
  
Que en este Jutjat se seguix a instància de Constantina Martínez Martínez, representada pel procurador Vicente Adam Herrero, les actuacions de judici verbal de desnonament 156/2004, sobre desnonament per falta de pagament i reclamació de quantitat, contra Ramón Peris París, amb DNI 01000210-N, en situació legal de rebel·lia, en què, en data 5 d'abril de 2005, s'ha dictat interlocutòria la part dispositiva de la qual és del següent tenor literal:
  
Es rectifica la Sentència de 28 de juny de 2004 en el sentit que on es diu: «Condemne Ramón Peris París al pagament de la quantitat de 1.200 euros», ha de dir: «Condemne Ramón Peris París, al pagament de la quantitat de 1.600 euros, més els interessos legals».
  
I perquè valga de notificació en legal forma a Ramón Peris París, en situació de rebel·lia processal, i de qui es desconeix el domicili actual, expedisc el present edicte en doble exemplar per a fixar-lo al tauler d'anuncis d'este Jutjat i perquè es publique en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5031, del 20-06-2005 (2005/7064)

Informació pública de la modificació puntual del Pla General d'Ordenació Urbana d'Alzira relativa a la reclassificació del sòl industrial a la zona de la carretera de Guadassuar.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5031

Data del DOGV
:   20-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7064


Organisme emissor
:   Ajuntament d'Alzira

Tipus de document
:   Anunci

Informació pública de la modificació puntual del Pla General d'Ordenació Urbana d'Alzira relativa a la reclassificació del sòl industrial a la zona de la carretera de Guadassuar. [2005/F7064]
  
El Ple de l'Ajuntament d'Alzira, en la sessió del dia 15 de juny de 2005, va acordar:
  
Sotmetre a informació pública, durant el termini d'un mes, la modificació del Pla General d'Ordenació Urbana d'Alzira relativa a la reclassificació del sòl no urbanitzable a sòl no urbanitzable industrial a la zona de la carretera de Guadassuar, comptat des del dia següent al de la publicació d'aquest edicte en el Diari Oficial de la Generalitat Valenciana, a fi que durant el període esmentat puguen presentar-se al·legacions.
  
L'expedient queda a disposició de qui vulga examinar-lo al Departament d'Urbanisme de l'Ajuntament d'Alzira, telèfon 477598428, en horari d'oficina.
Diari Oficial de la Generalitat Valenciana


Sumari del DOGV 5006, del 16-05-2005 (2005/5251)

Informació pública del programa d'actuació integrada de la unitat d'execució número 12 segons l'homologació global de les normes subsidiàries de l'Eliana de gener de 2001.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5251


Organisme emissor
:   Bella Eliana, SL

Tipus de document
:   Anunci

Informació pública del programa d'actuació integrada de la unitat d'execució número 12 segons l'homologació global de les normes subsidiàries de l'Eliana de gener de 2001. [2005/A5251]
  
La mercantil Bella Eliana, SL, ha formulat una proposta del programa d'actuació integrada, per al desenvolupament dels terrenys inclosos a la unitat d'execució 12 segons l'homologació global de les normes subsidiàries de l'Eliana de gener de 2001, adjuntant a l'alternativa tècnica corresponent la memòria i l'avantprojecte d'urbanització, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU)
  
Seguint el procediment simplificat regulat en l'article 48 de la LRAU, s'ha depositat l'esmentada documentació a la Notaria d'Eva Giménez Moreno, sítia a Bétera (València), avinguda de l'Escultor Ramón Inglés, número 5, en data 4 de març de 2005. I com a conseqüència d'això i d'acord amb el que disposa l'article 48.1.c de la LRAU, en relació amb l'article 46.3 de l'esmentada llei, se sotmet la proposta a informació pública durant el termini de 20 dies hàbils des de l'endemà de la publicació del present anunci en el Diari Oficial de la Generalitat Valenciana.
  
Qualsevol persona interessada podrà, dins del termini de 20 dies comptadors des de la publicació de l'últim anunci, comparéixer a l'esmentada Notaria i obtindre, a càrrec seu, una còpia de l'acta de protocol·lització de la documentació que integra la proposta de programa, o bé sol·licitar que aquella li siga mostrada. Igualment, podrà comparéixer a l'Ajuntament de l'Eliana, Servei d'Urbanisme, per a examinar l'exemplar que hi ha depositat, a través del Registre General d'Entrada de data 4 de març de 2005, podent formular al·legacions, proposicions juridicoeconòmiques i alternatives tècniques que hauran de presentar-se davant de l'Ajuntament de l'Eliana (València). Igualment, dins dels 10 primers dies d'informació pública, i amb la presentació de la caució corresponent, qualsevol persona interessada podrà comprometre's a presentar una alternativa tècnica substancialment distinta a la inicial, i com a conseqüència d'això es prorrogarà el termini inicial de 20 dies per a presentar al·legacions de conformitat amb el que indica l'article 46 de la LRAU.
Diari Oficial de la Generalitat Valenciana


Sumari del DOGV 4924, del 14-01-2005 (2004/13688)

Informació pública del nomenament de personal laboral fix, peó de comeses múltiples.
------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/13593


Organisme emissor
:   Ajuntament de Borriol

Tipus de document
:   Anunci

Informació pública del nomenament de personal laboral fix, peó de comeses múltiples. [2004/X13173]
  
L'Alcaldia'Presidència en el dia de la data ha emés decret de nomenament de Joan Bellés Safont com a personal laboral fix (peó de comeses múltiples), en virtut del procediment selectiu de les bases publicades en el BOP nº 69 de data 8 de juny de 2004, i en el DOGV nº 4783 dec data 25 de juny de 2004.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 5003, del 11-05-2005 (2005/4374)

Informació pública de l'extracte de la convocatòria per a la provisió d'una plaça de soterrador.
------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4374


Data del document
:   14-04-2005

Organisme emissor
:   Ajuntament de Guardamar del Segura

Tipus de document
:   Resolució

Descriptors 

:   * concurs administratiu
    * administració local
    * personal de serveis

Informació pública de l'extracte de la convocatòria per a la provisió d'una plaça de soterrador. [2005/X4374]
  
En el Butlletí Oficial de la Província d'Alacant núm. 77, de data 08 d'abril de 2005, apareix publicada la convocatòria i bases específiques per a proveir, en propietat, una plaça de soterrador, vacant en la plantilla de funcionaris d'este ajuntament i inclosa en l'oferta d'ocupació pública de 2004, enquadrada en el grup E, per procediment de concurs-oposició.
  
El termini de presentació d'instàncies serà de 20 dies naturals, comptats a partir de l'endemà de la publicació de l'extracte de la de la convocatòria en el Boletín Oficial del Estado.
  
Cosa que fem pública en el Diari Oficial de la Generalitat Valenciana, perquè en prenguen coneixement els interessats.
Diari Oficial de la Generalitat Valenciana


Sumari del DOGV 5090, del 12-09-2005 (2005/9903)

Judici verbal número 162/2005. Cèdula de notificació.
-----------------------------------------------------

### Dades del document

Número de DOGV
:   5090

Data del DOGV
:   12-09-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/9903


Organisme emissor
:   Jutjat Mercantil Número 1 de València

Tipus de document
:   Anunci

Judici verbal número 162/2005. Cèdula de notificació. [2005/A9903]
  
José Miguel Guillén Soria, secretari judicial del Jutjat Mercantil número 1 de València, mitjançant el present edicte, fa saber:
  
Que en este Jutjat se segueixen les actuacions de judici verbal amb el número 162/2005, promogudes per Esse, SRL, contra Mariann Inmuebles 2001, SL, i Yuuozas Ventslauskas, sobre responsabilitat d'administradors socials, havent-se dictat en l'esmentat procediment la sentència que té l'encapçalament i decisió que, literalment, són com es diuen tot seguit:
  
«Sentència número 78
  
València, 15 de juliol de 2005
  
Salvador Vilata Menadas, magistrat jutge del Jutjat Mercantil número 1 de València, ha vist les presents actuacions de judici verbal civil, registrades amb el número 162/2005 dels assumptes civils d'este Jutjat; hi són parts l'entitat Esse, SRL, representada pel procurador senyor Sanz Osset i assistida pel lletrat senyor Viganego Clavel, com a part demandant, i la mercantil Mariann Inmuebles 2001, SL, i Yuuozas Ventslauskas, com a part demandada, declarada en rebel·lia, i es procedeix, en nom del rei, a dictar la present resolució.
  
Decisió:
  
Estime la demanda promoguda pel procurador senyor Sanz Osset en la representació que exerceix el seu mandant Esser, SRL, i condemne la mercantil demandada Mariann Inmuebles 2001, SL, a pagar a la part actora la quantitat de 2.139 euros de principal, més els seus interessos legals des del dia 13 d'abril de 2005 fins a fer el pagament íntegre del deute, declarant a tots els efectes pertinents la responsabilitat solidària de l'administrador Yuuozas Ventslauskas, a qui es condemna a sotmetre's a esta declaració; tot això amb la imposició als demanats del pagament de les costes processals produïdes.
  
Notifiqueu la present resolució a les parts en la forma legal, fent-los saber que contra ella es pot interposar un recurs d'apel·lació per a l'Audiència Provincial de València, que caldrà preparar en el termini de cinc dies.
  
Esta és la meua sentència, que pronuncie, mane i firme.
  
I perquè valga de notificació als demandats en parador ignorat, expedisc i firme la present cèdula.
Diari Oficial de la Generalitat Valenciana


Sumari del DOGV 5154, del 14-12-2005 (2005/13139)

Informació pública del modificat del projecte d'urbanització del sector 1 Apotecari Bodí, consistent en modificació d'infraestructures elèctriques.
---------------------------------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13087


Organisme emissor
:   Ajuntament de Carcaixent

Tipus de document
:   Anunci

Informació pública del modificat del projecte d'urbanització del sector 1 Apotecari Bodí, consistent en modificació d'infraestructures elèctriques. [2005/M13526]
  
Havent-se presentat el modificat del projecte d'urbanització del sector 1 Apotecari Bodí, consistent en modificació d'infraestructures elèctriques, desprès de l'examen de la documentació i mitjançant Decret de l'Alcaldia número 2.886/2005 s'ha acordat sotmetre a informació pública l'esmentat modificat del projecte, tot això de conformitat amb l'article 53 en relació amb l'article 46 de la Llei Reguladora de l'Activitat Urbanística. Així com l'article 139 del Reglament de Planejament de la Comunitat Valenciana.
  
D'acord amb allò disposat en l'article 46 de la LRAU, el termini d'informació pública serà de 20 dies hàbils, comptadors a partir del dia següent al de la publicació del present anunci al Diari Oficial de la Generalitat Valenciana, fent constar que durant l'esmentat termini d'exposició, la documentació integrant del modificat del projecte d'urbanització del sector 1 Apotecari Bodí, modificació d'infraestructures elèctriques, es trobarà a disposició dels interessats en el Negociat d'Urbanisme, ubicat al Palau de la Marquesa, carrer de la Marquesa de Montortal, número 2-segon., en horari d'atenció al públic, de 10.00 a 14.00 hores, de dilluns a divendres.
  
Durant l'esmentat termini es podran presentar al·legacions, les quals es presentaran en el Registre General de l'Ajuntament, en l'horari abans assenyalat.
  
Així mateix es publica este anunci, als efectes d'allò disposat en l'article 59.5 de la Llei de Règim Jurídic de les Administracions Públiques i del Procediment Administratiu Comú, en cas d'existir interessats o hereus d'estos, en parador desconegut.
Diari Oficial de la Generalitat Valenciana


Sumari del DOGV 5161, del 23-12-2005 (2005/13508)

Informació pública de la tramitació del procediment extrajudicial d'execució hipotecària amb número d'expedient provisional 641/2005, a instància de la mercantil Suministros Civera, SL, d'un immoble situat al carrer de Vicente Rodilla de València.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13184


Organisme emissor
:   Notaria de Ramon Pascual Maiques

Tipus de document
:   Anunci

Informació pública de la tramitació del procediment extrajudicial d'execució hipotecària amb número d'expedient provisional 641/2005, a instància de la mercantil Suministros Civera, SL, d'un immoble situat al carrer de Vicente Rodilla de València. [2005/A13958]
  
Ramón Pascual Maiques, notari de València, amb despatx a València, carrer de Moratín, número 17-3r, fa saber:
  
Que davant de mi es tramita el procediment extrajudicial d'execució hipotecària amb número d'expedient provisional 641/2005, a instància de la mercantil Suministros Civera, SL, d'un immoble situat al carrer de Vicente Rodilla, de València, destinat a l'aparcament de nou vehicles. És la finca 2.603 del Registre de la Propietat de València 8.
  
S'assenyala la primera d'elles per al dia 25 de gener de 2006, a les 11.00 hores; la segona, si pertoca, per al dia 22 de febrer de 2006, a les 11.00 hores, i la tercera, si pertoca, per al dia 20 de març de 2006, a les 11.00 hores; en el cas que s'efectue la licitació entre el propietari i el creditor, s'assenyala el dia 27 de març de 2006 a les 11.00 hores.
  
Totes les subhastes tindran lloc a València, carrer de Moratín, número 17, 3r, dreta.
  
El tipus de la primera subhasta és de 120.000 euros; el de la segona, el 75% de la quantitat esmentada; i la tercera es farà sense subjecció a cap tipus.
  
La documentació i el certificat registral poden consultar-se a la Notaria; s'entendrà que tots els licitadors accepten com a bastant la licitació. Les càrregues, gravàmens i assentaments anteriors a la hipoteca que s'executa continuaran subsistents.
  
Els licitadors han de consignar prèviament a la Notaria el 30% del tipus corresponent, o el 20% del de la segona subhasta per a prendre part en la tercera.
  
València, 15 de desembre de 2005.- El notari: Ramón Pascual Maiques.
Diari Oficial de la Generalitat Valenciana


Sumari del DOGV 4926, del 18-01-2005 (2005/30)

Juí verbal número 902/2003. Cèdula de notificació.
--------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/30


Organisme emissor
:   Jutjat de Primera Instància número 5 de Castelló de la Plana

Tipus de document
:   Anunci

Juí verbal número 902/2003. Cèdula de notificació. [2005/F30]
  
Procediment: assumpte civil 902/2003.
  
En el juí verbal número 902/2003, que es tramita en este jutjat, promogut per Julio Antonio Rull Manzano, contra Bousselham Driouich i Consorcio de Compensación de Seguros, sobre reclamació de quantitat, per mitjà de la resolució dictada en el dia de hui, de conformitat amb el que s'establix en l'article 156.3 de la Llei 1/2000, d'Enjudiciament Civil (LECn), s'ha acordat la notificació de la sentència al demandat rebel Bousselham Driouich, que té l'encapçalament i la part dispositiva següent:
  
Sentència número 196/2004
  
Castelló de la Plana, 9 de novembre de 2004
  
María Dolores Balado Margelí, magistrada jutgessa del Jutjat de Primera Instància número 5 de Castelló de la Plana ha conegut estes actuacions del juí verbal número 902/2003, promogudes per la procuradora María Ramos Añó, en nom i representació de Julio Antonio Rull Manzano, i en defensa seua el lletrat Miguel Traver Nicolau, contra el Consorcio de Compensación de Seguros, representat i assistit per l'advocada d'estat Carolina Mallach Monferrer, i contra Bousselham Driouich, rebel en la present causa sobre reclamació de quantitat.
  
Decisió
  
Desestime la demanda formulada per la procuradora María Ramos Añó, en nom i representació de Julio Antonio Rull Manzano, contra Bousselham Driouich i Consorcio de Compensación de Seguros, i absolc els demandats de les pretensions exercitades contra estos.
  
Amb expressa condemna en costes a la part actora.
  
Notifiqueu esta resolució a les parts, i feu-los saber que s'hi pot interposar un recurs de apel·lació en el termini de cinc dies.
  
Esta és la meua sentència, que pronuncie, mane i firme.
  
Continuen les firmes i publicada el mateix dia de la data.
  
I perquè valga de notificació en forma al demandat rebel en parador desconegut, Bousselham Driouich, expedisc este edicte.